Prima reacție a lui Raed Arafat după apariția imaginilor virale în care pare că poartă armă.
Imagini cu şeful Departamentului pentru Situaţii de Urgenţă, dr. Raed Arafat, în care se spune că poartă armă, au devenit virale. Medicul spune că este "dezinformare", iar el nici măcar nu are permis de port armă.
Imaginile cu dr. Raed Arafat care ar purta armă la brâu au devenit virale, însă medicul a transmis, duminică, faptul că ceea ce pare a fi pistol este, de fapt, staţia radio."Pistolul care îl port la brâu.. conform afirmaţiilor unor dezinformatori pe care, din păcate, le cred mulţi, dându-le share aberaţiilor lor, sunt, de fapt, telefonul şi staţia radio pe care m-am obişnuit de ani de zile să le port la brâu! Ştiam de această poză care circulă de ceva timp, însă ieri (sâmbătă – n.r.) mi-a spus un prieten că din nou această ştire falsă a devenit virală, după ce a fost postată pe un site din Târgu Mureş", spune dr. Raed Arafat, duminică, pe Facebook.Arafat precizează că nici nu are permis de port armă, astfel că nu ar putea să poarte un pistol.